**«Бекітемін»**

Alikhan Bokeikhan University Президенті,

профессор

\_\_\_\_\_\_\_\_\_\_\_\_\_\_\_\_\_\_\_\_\_\_ Курманбаева Ш. А.

« \_\_\_\_\_\_\_ » \_\_\_\_\_\_\_\_\_\_\_\_\_\_\_\_\_\_\_\_\_ 2025 ж.

**Абай облысының 11 сынып оқушылары арасында өтетін**

**«Құқық негіздері» пәні бойынша аймақтық пәндік олимпиаданы өткізу**

**ЕРЕЖЕСІ**

**1. Жалпы ережелер**

1.1. Осы Ереже Абай облысының 11 сынып оқушылары арасында өтетін «Құқық негіздері» пәні бойынша аймақтық пәндік олимпиаданы (бұдан әрі – Олимпиада) ұйымдастыру тәртібін айқындайды.

1.2. Олимпиаданың мақсаты – дарынды оқушыларды анықтау, олардың академиялық жетістіктерін көтермелеу, сыни ойлау қабілетін дамыту және құқықтық мәдениетін қалыптастыру.

1.3. Олимпиаданы ұйымдастырушы – Семей қ. «Alikhan Bokeikhan University» білім беру мекемесінің Заң факультеті (бұдан әрі – Ұйымдастырушы).

1.4. Олимпиадаға қатысу тегін.

**2. Олимпиада қатысушылары**

2.1. Олимпиадаға облыстағы барлық орта мектептердің, лицейлер мен гимназиялардың 11-сынып оқушылары қатыса алады (бұдан әрі – Қатысушылар).

**3. Қатысу шарттары**

3.1. Олимпиадаға қатысу үшін:

Оқушылар«Әлихан Бөкейхан идеяларындағы мемлекеттіліктің құқықтық негіздері» тақырыбында эссе жазулары тиіс. Жазылған эссені 2025 ж. 5 наурызына дейін, толтырылған олимпиадаға тіркелу формасымен бірге) келесі электронды поштаға жіберу қажет: a.bekposov@abu.edu.kz.

**Тіркелу өтінімінің формасы**

|  |  |  |  |  |
| --- | --- | --- | --- | --- |
| Қатысушының толық аты-жөні (жеке куәлігі бойынша) | Тұрғылықты қаласы, ауданы, ауылы және білім алатын мектебінің толық атауы | ҰБТ-да тапсыратын бейінді пәндер комбинациясы  | Жетекші пән мұғалімінің толық аты-жөні (жеке куәлігі бойынша) | Байланыс телефоны (WhatsApp мессенджері бар тел. нөмірі) |
|  |  |  |  |  |

1-кезеңнен өткен қатысушылар 2-кезеңге жіберіледі. 2-ші кезеңде қатысушылар келесі пәндер бойынша компьютерлік тест тапсырады: *Дүниежүзі тарихы* және *Құқық негіздері*. (2-кезеңнің өткізілу күні - 12.03.2025 ж.)

3.2. Эссеге қойылатын талаптар (1-кезең):

Көлемі: 800-1000 сөз; Жазу тілі: қазақ, орыс тілі.

Мәтіннің түпнұсқалығы: кемінде 85% (антиплагиатпен тексеріледі).

3.3. 2-кезеңге (тестке) жіберу критерийлері Конкурстық комиссия тарапынан эссе нәтижелерінің рейтингіне сәйкес анықталады (100 балдық шкала бойынша ең жоғары ұпай жинаған қатысушылар).

**4. Бағалау критерийлері (1-кезең – эссе)**

Конкурстық комиссия эссені келесі критерийлер бойынша бағалайды:

Тақырыптың өзектілігі – 20 балл;

Талдаудың тереңдігі және аргументациясы – 20 балл;

Ойдың логикасы және құрылымы – 20 балл;

Тілдік сауаттылық – 20 балл;

Идеялардың өзіндік ерекшелігі – 20 балл.

Максималды ұпай: 100.
Бағалау анонимді сараптау (жасырын рецензиялау) әдісі арқылы жүргізіледі.

**5. Олимпиада кезеңдері**

5.1**. 1-кезең – Эссе жазу кезеңі**

Жұмыстарды қабылдау: 2025 жылғы 5 наурызға дейін (мерзімдер жыл сайын белгіленеді).

Эссені тексеру және антиплагиат бағалауы: 70%-дан жоғары болуы қажет.

1-кезеңнің нәтижелерін жариялау және 2-ші кезеңге өткен оқушыларды шақыру**:** 2025 жылғы 10 наурыз.

5.2. **2-кезең – Тестілеу кезеңі**

Тест өткізу күні мен форматы (оффлайн) Ұйымдастырушы тарапынан белгіленеді және Қатысушыларға тест басталғанға дейін кемінде 2 күн бұрын хабарланады.

**6. Жеңімпаздар және жүлделі орындар**

6.1. Олимпиаданың екі кезеңінде де жоғары балл жинаған оқушылар арасынан қазылар алқасы олимпиада жеңімпазы мен жүлдегерлерін анықтайды.

6.2. Ұйымдастырушы жүлделі орындарға дипломдар, грамоталар, естелік сыйлықтар немесе сертификаттар қарастыруы мүмкін. Сондай-ақ, "Үздік аргументация", "Ең үздік баяндау стилі" және басқа да арнайы номинациялар енгізілуі мүмкін.

6.3. Олимпиаданың жеңімпазы мен жүлдегерлеріне арнайы дипломдар мен келесідей сертификаттар табысталады:

1 орын – Заң факультетінің білім беру бағдарламалары бойынша (В049 – «Құқық», В096 – «Құқық қорғау қызметі») Alikhan Bokeikhan University ақылы бөлімінде 1 оқу жылының **білім алу ақысына 100% жеңілдік**.

2 орын – Заң факультетінің білім беру бағдарламалары бойынша (В049 – «Құқық», В096 – «Құқық қорғау қызметі») Alikhan Bokeikhan University ақылы бөлімінде 1 оқу жылының **білім алу ақысына 50% жеңілдік**.

3 орын – Заң факультетінің білім беру бағдарламалары бойынша (В049 – «Құқық», В096 – «Құқық қорғау қызметі») Alikhan Bokeikhan University ақылы бөлімінде 1 оқу жылының **білім алу ақысына 25% жеңілдік**.

Жеңілдік келесі шығындарды қамтымайды: стипендия, жатақхана ақысы, студенттік және медициналық жарналар, айыппұлдар, депозиттер, кітапхана төлемдері және басқа да шығындар.

6.4. Егер екі немесе одан да көп қатысушы тең ұпай жинаса, жеңімпаздар қазылар алқасының дауыс беруі арқылынемесе қосымша тапсырмалар нәтижесінде (қажет болған жағдайда) анықталады.

**7. Қазылар алқасы және ұйымдастыру комитеті**

7.1. Қазылар алқасы құрамына тәуелсіз сарапшылар, ғалымдар, қоғам қайраткерлері және құқық саласының мамандары кіреді.
7.2. Қазылар алқасының шешімі соңғы болып табылады жәнеқайта қаралмайды.

**8. Қосымша шарттар**

8.1. Жеңілдіктерді қайта бөлу жағдайына арналған күту парағы жасақталады. Оған тек финалдық кезеңге қатысқан үміткерлер енгізіледі. Олимпиада жеңімпаздары ҚР Жоғары білім және ғылым министрлігінің қабылдау ережелеріне, сондай-ақ "Alikhan Bokeikhan University" ішкі қабылдау саясатына сәйкес оқуға түсу талаптарын орындауға міндетті, соның ішінде профильдік пәндерден (Дүниежүзі тарихы және Құқық негіздері) ҰБТ тапсыруы қажет және ҰБТ нәтижесі бойынша минималды шекті баллдар иеленуі тиіс.

8.2. Ұйымдастырушы Олимпиада өткізу шарттарын өзгерту құқығын өзіне қалдырады, бұл туралы Қатысушыларға алдын ала хабарланады.

Ұйымдастыру комитетінің байланыс телефондары:

+7 747 612 52 89 - Бекпосов Асет Турсунбекович

+7 778 995 21 70 - Тайжанова Екатерина Ерлановна